SRICHA ซิลลิ่ง 2 วันติด! นิวไฮรอบ 1 ปี คาดเก็งฯทางเทคนิค-ลุ้นผลงานปีนี้เทิร์นอะราวน์
SRICHA ซิลลิ่ง 2 วันติด! นิวไฮรอบ 1 ปี คาดเก็งฯทางเทคนิค-ลุ้นผลงานปีนี้เทิร์นอะราวน์
SRICHA ซิลลิ่ง 2 วันติด! นิวไฮรอบ 1 ปี คาดเก็งฯทางเทคนิค-ลุ้นผลงานปีนี้เทิร์นอะราวน์
7 ส.ค. 2563

ผู้สื่อข่าวรายงานว่า บริษัท ศรีราชาคอนสตรัคชั่น จำกัด (มหาชน) หรือ SRICHA ณ เวลา 12.06 น.อยู่ที่ระดับ 11.00 บาท บวก 1.35 บาท หรือ 13.99% ด้วยมูลค่าซื้อขาย 30.34 ล้านบาท ราคาหุ้นพุ่งชนซิลลิ่ง 2 วันติด โดยวานนี้ปิดซิลลิ่งของวันที่ระดับ 9.65 บาท  หรือเพิ่มขึ้น 14.88%

ล่าสุดวันนี้(7ส.ค.63) ราคาหุ้นพุ่งชนซิลลิ่งของวันที่ระดับ 11.00 บาท และทำนิวไฮในรอบ 1 ปี โดยเทียบตั้งแต่หุ้นยืนที่ระดับ 11.00 บาท บาท เมื่อวันที่  2 ส.ค.62 คาดเก็งกำไรทางเทคนิคขาขึ้น และลุ้นผลงานปีนี้(เทิร์นอะราวน์)มีกำไร หลังไตรมาส 1/63 พลิกมีกำไรหลังขาดทุน 3 ปีต่อเนื่อง

บล.ดีบีเอส วิคเคอร์ส ระบุว่า SRICHA ผลการดำเนินงานไตรมาส 1/2563 พลิกกลับมามีกำไร 15 ล้านบาท เทียบช่วงเดียวกันของปีก่อนขาดทุน 26 ล้านบาท เนื่องจากรายได้ก่อสร้างเพิ่ม 213% เป็น 169 ล้านบาท สัดส่วนค่าใช้จ่ายขาย-บริหาร/รายได้เพียง 16.6% และอัตราภาษีเงินได้ต่ำ 7.8% ฐานะการเงินแข็งแกร่งเป็นเงินสดสุทธิที่ 2.56 บาทต่อหุ้นแฝงในราคาหุ้น